
REFERAT
Privind trecerea din domeniul public al municipiului Timişoara în domeniul privat al municipiului Timişoara, a terenului situat în str. Gelu nr.54, înscris în C.F. nr. 412107 Timişoara nr. topo.17583 şi a terenului situat în str. Gării nr.16, înscris în C.F. nr. 412898 Timişoara nr. topo.17582, în vederea vânzării conform HCLMT nr.82/2012 completată cu HCLMT nr.76/2013 




Prin adresa  nr.CT2013-002200 din 26.04.2013, societatea CONFMET SA, solicită vânzarea terenului situat în Timişoara, str. Gelu nr.54 înscris în C.F. nr. 412107 Timişoara nr. topo.17583 şi respectiv str. Gării nr.16, înscris în C.F. nr. 412898 Timişoara nr. topo.17582, aferent construcţiilor aflate în proprietatea sa, în conformitate cu HCLMT nr.82/2012 completată cu HCLMT nr.76/2013; 
Prin adresa nr.CT2013-002200/02.07.2013 a Serviciului Juridic, ni s-a comunicat cu privire la imobilul de mai sus, că nu figurează litigii pe rolul instanţelor de judecată pe aceste parcele; 
Prin adresa nr.CT2013-002200/27.06.2013 a Serviciului Administrare Fond Funciar, ni s-a comunicat că aceste parcele nu au fost solicitate de către foştii proprietari sau moştenitorii acestora;
Din adresa nr.CT2013-002200/28.06.2013 a Biroului Evidenţa Patrimoniului,  rezultă că nu au fost depuse cereri de revendicare, prin notificări, conform prevederilor Legii nr.10/2001, art.22, alin. 2.3 şi nici în baza O.U.G. nr.94/2000, republicată, modificată şi completată prin O.U.G. nr.209/2005, privind retrocedarea unor imobile care au aparţinut cultelor religioase din România, pentru imobilul mai sus amintit ;
Din examinarea C.F. nr. 412107 Timişoara şi C.F. nr. 412898 Timişoara, se constată că Municipiul Timişoara este proprietar, fiind înscris domeniu public;
În baza prevederilor art.10, alin. 2 din Legea nr.213/1998-actualizată, privind bunurile proprietate publică, trecerea din domeniul public în domeniul privat se face prin Hotărâre de Consiliu Local;




PROPUNEM:


	1. Trecerea terenului situat în Timişoara, str. Gelu nr.54 înscris în C.F. nr. 412107 Timişoara nr. topo.17583 şi respectiv str. Gării nr.16, înscris în C.F. nr. 412898 Timişoara nr. topo.17582, din domeniul public al Municipiului Timişoara în domeniul privat al Municipiului Timişoara.

